Publication: Magyar Közlöny
Issue: MK-2005-13 (Year: 2005, Number: 13)
Era: 2004-2010
Section: 6. Az Alkotmánybíróság 4/2004. (II. 20.) AB határozata alkotmányellenesnek minõsítette és megsemmisítette az
Paragraph Index: 477

7. Az Mtv. az Alkotmány 61. §-ában meghatározott véleménynyilvánítási szabadság és sajtószabadság megvalósítását szolgáló rendszer kiépítése érdekében olyan megoldást alakított ki, amelyben sem a Testület, sem a Közalapítványok, sem az Alap, sem a közszolgálati mûsorokat szolgáltató részvénytársaságok nem függenek a Kormánytól és közvetlenül nem befolyásolhatók a törvényhozás által. Ezért nem minõsítette sem a Testületet, sem az Alapot költségvetési szervnek és ezért született döntés a közalapítvány és a részvénytársaság jogi személy típusának választása mellett, szemben a korábbi költségvetési szervvé minõsítéssel. Ez az indoka annak is, hogy az Alap forrásait az Mtv. 77. §-ának (3) bekezdése vegyes rendszerben határozza meg: „Az Alap forrásai: a mûsorszolgáltatási díj, a pályázati díj, a mûsorszolgáltatási szerzõdésszegési kötbér és kártérítés, a bírság, az üzemben tartási díj, valamint e címen az állam által átalány, illetve kiegészítés formájában folyósítandó költségvetési hozzájárulás, továbbá az önkéntes befizetések.” A Testület költségvetését az Mtv. 32. §-ának (1) bekezdése szerint külön törvényben határozza meg az Országgyûlés, de a 84. § (2) bekezdése szerint az üzemben tartási díj Alapba befolyó összegébõl is részesül a Testület. Tehát az eredeti elképzelés szerint még a Testületnél is fennáll a vegyes rendszer. Nem változtat a jogi minõsítésen az a tény, hogy 1997-ben megváltoztatták az Mtv.-nek azt a megoldását, amely szerint az üzemben tartási díj beszedésérõl – pályázat alapján kiválasztott szervezet útján – a Testület gondoskodott [79. § (4) bekezdése], és az új rendszer szerint a díjat adók módjára hajtják be (82/A. §). A források különbözõségére, a vegyes rendszerre vonatkozó szabályozási koncepciót ez nem érinti. Mindennek alapján az Mtv.-nek az a módosítása, amely a Testület és az Alap tekintetében a pénzeszközöknek a Kincstár által vezetett számlán történõ tartását írja elõ, ugyanúgy sérti az Alkotmány 13. §-a (1) bekezdésének tulajdon védelmérõl szóló szabályát, mint a közalapítványokra vonatkozó megsemmisített szabály.

Source: https://magyarkozlony.hu/hivatalos-lapok/d4ecf746ac720405c29440820aaff23579e17c66/dokumentumok/dbabb83048562f05181774350be7bf15a14576b6/letoltes